**ตรันส์เฟอเกอเรอชัน** (โรมาเนีย: *Transfăgărășan*) หรือ **DN7C** เป็นถนนลาดยางสายภูเขาที่ตัดผ่านตอนใต้ของเทือกเขาคาร์เพเทียนในประเทศโรมาเนีย มีสถานะถนนของรัฐ และถือเป็นถนนลาดยางที่อยู่สูงที่สุดเป็นอันดับสองของประเทศ รองมาจากตรันซัลปีนา ถนนเริ่มต้นใกล้กับหมู่บ้านบัสกอฟ ใกล้กับเมืองปีเตชต์ และวิ่งไปยาว 90 กิโลเมตร (56 ไมล์) ตัดกับ DN1 และซีบิว ระหว่างยอดเขาที่สูงที่สุดในประเทศสองยอด คือ มอลดอเวอานูกับเนกอยู ถนนสร้างขึ้นในต้นคริสต์ทศวรรษ 1970 เป็นเป็นเส้นทางยุทธศาสตร์การทหาร เขื่อมต่อภูมิภาคทางประวัติศาสตร์ทรานซิลเวเนียกับวอลเลเกียเข้าด้วยกัน

ประวัติศาสตร์
-------------

ตรันส์เฟอเกอเรอชันสร้างขึ้นในระหว่าง ค.ศ. 1970 ถึง 1974 ในสมัยปกครองของนีกอลาเอ ชาวูเชสกู เพื่อรับมือกับกับการรุกรานเชโกสโลวาเกียของสหภาพโซเวียตในปี ค.ศ. 1968 ชาวูเชสกูต้องการจะสร้างความมั่นใจว่ากองทัพจะสามารถเดินทางข้ามเทือกเขาคาร์เพเทียนได้หากสหภาพโซเวียตบุกรุกรานโรมาเนีย ในเวลานั้นโรมาเนียมีเส้นทางช่องเขายุทธศาสตร์จำนวนหนึ่งที่ผ่านเทือกเขาคาร์เพเทียนใต้อยู่แล้ว เช่น DN1, DN67C และ DN66 อย่างไรก็ตาม เส้นทางเหล่านี้ทอดผ่านพื้นที่ลุ่มแม่น้ำ ทำให้สหภาพโซเวียตสามารถจะกีดกันและโจมตีได้ ชาวูเชสกูจึงมีคำสั่งให้ก่อสร้างถนนตัดผ่านทิวเขาเฟอเกอรัช ซึ่งแบ่งโรมาเนียตะวันตกเฉียงเหนือ ออกจากโรมาเนียใต้

ถนนสร้างขึ้นด้วยแรงงานที่ส่วนใหญ่มาจากกองทัพ ด้วยค่าใช้จ่ายทั้งเงินทุนและแรงงานสูง ในภูมิอากาศแบบอัลไพน์ ที่ความสูง 2,000 เมตร (6,600 ฟุต) จากระดับน้ำทะเล ในการก่อสร้างถนนใช้ระเบิดไดนาไมต์ไปรวม หกล้าน กิโลกรัม (5,900 long ton; 6,600 short ton) ซึ่งดำเนินการจุดระเบิดโดยทหารชั้นผู้น้อยที่ไม่ได้รับการฝึกฝนเรื่องเทคนิคการระเบิด มีเจ้าหน้าที่เสียชีวิตเป็นจำนวนมากในการก่อสร้างถนน รายงานทางการระบุยอดเสียชีวิตของทหารขณะก่อสร้างอยู่ที่ 40 ราย ในขณะที่การประมาณอย่างไม่เป็นทางการโดยคนงานคาดว่ายอดเสียชีวิตอยู่ที่หลายร้อยราย

ถนนเปิดให้บริการอย่างเป็นทางการในวันที่ 20 กันยายน ค.ศ. 1974 ในขณะที่งานลาดถนนยังดำเนินไปจนถึงคริสต์ทศวรรษ 1980

เส้นทาง
-------

ถนนสายตรันส์เฟอเกอเรอชันไต่ความสูงไปถึง 2,042 เมตร (6,699 ฟุต) เหนือระดับน้ำทะเล จึงถือเป็นถนนช่องเขาที่สูงที่สุดเป็นอันดับสองของโรมาเนีย รองจากตรันซัลปีนา ถนนมีลักษณะคดเคี้ยว และเต็มไปด้วยโค้งหักศอก, โค้งรูป S ขนาดยาว, และทางเลี้ยวลงที่หักศอก เส้นทางจึงเป็นทั้งที่ท่องเที่ยวและเส้นทางที่ท้าทายนักไต่เขา นักปั่นจักรยาน และนักขี่มอเตอร์ไซค์ นอกจากนี้ เส้นทางนี้ยังเป็นทางเข้าถึงน้ำตกและทะเลสาบบือเลอา โดยปกติและถนนจะปิดในเดือนตุลาคมถึงมิถุนายนเนื่องด้วยหิมะ แต่อาจจะปิดสั้นกว่าหรือยาวนานกว่านี้ ขึ้นอยู่กับสภาพอากาศในปีนั้น ๆ

ตลอดเส้นทางมีอุโมงค์รวม 5 อุโมงค์ ซึ่งมากที่สุดในโรมาเนีย

ในวัฒนธรรม
----------

รายการโทรทัศน์สัญชาติอังกฤษ *Top Gear* ในตอนแรกของฤดูกาลที่ 14 (พฤศจิกายน 2009) ถ่ายทำที่ถนนสายนี้ ผู้ดำเนินรายการ เจเรมี คลาร์กสัน อ้างว่าตรันส์เฟอเกอเรอชันเป็น "ถนนที่ดีที่สุดในโลก" ก่อนหน้านี้เขาเคยให้ตำแหน่งนี้กับทางช่องเขาสเตลวีโอ ในอิตาลี

ถนนยังได้รับการเรียกล้อเลียนว่าเป็น "เรื่องโง่ของเชาเชสกู" (Ceaușescu's Folly)

ระเบียงภาพ
----------

* ส่วนเหนือของถนนส่วนเหนือของถนน
* ภาพถ่ายปี 1974ภาพถ่ายปี 1974
* ภาพถ่ายปี 2007ภาพถ่ายปี 2007
* สะพานข้ามเขาสะพานข้ามเขา
* ภาพมุมกว้างทิศเหนือของถนนภาพมุมกว้างทิศเหนือของถนน
* ถนนและทะเลสาบบือเลอาถนนและทะเลสาบบือเลอา
* ทะเลสาบบือเลอาทะเลสาบบือเลอา
* หมีน้ำตาลแถวเส้นทางตรันส์เฟอเกอเรอชันหมีน้ำตาลแถวเส้นทางตรันส์เฟอเกอเรอชัน

อ้างอิง
-------

1. 1 2 3 4  Voinea, Mihai (20 กันยายน 2014). "40 de ani de la inaugurarea Transfăgărășanului, șoseaua care trebuia să poarte numele lui Ceaușescu" [40 years since the inauguration of the Transfăgărășan road that was supposed to bear the name of Ceaușescu]. *Adevărul* (ภาษาโรมาเนีย). Bucharest. สืบค้นเมื่อ 17 พฤศจิกายน 2015.
2. 1 2 3 4  Stancu, Cristina (19 กุมภาพันธ์ 2015). "Cum s-a construit Transfăgărășanul, cel mai frumos drum din lume și moftul anti-URSS al lui Ceaușescu" [How the Transfăgărășan, the most beautiful road in the world and a caprice of anti-Soviet Ceaușescu, was built]. *Adevărul* (ภาษาโรมาเนีย). Bucharest. สืบค้นเมื่อ 19 กุมภาพันธ์ 2015.
3. 1 2  Markowitz, Andy (23 เมษายน 2005). "Ceausescu's folly". *The Guardian*. London. สืบค้นเมื่อ 30 พฤศจิกายน 2013.
4. ↑  "Prezentarea generala a retelei de drumuri" [General view of the road network]. *CNADNR.ro* (ภาษาโรมาเนีย). Ministerul Transporturilor și Infrastructurii. คลังข้อมูลเก่าเก็บจากแหล่งเดิมเมื่อ 11 กุมภาพันธ์ 2010. สืบค้นเมื่อ 17 พฤศจิกายน 2015.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ตรันส์เฟอเกอเรอชัน**

|  |  |
| --- | --- |
|  | **ไฟล์ KML** (แก้ไข • วิธีใช้) |

Template:Attached KML/TransfăgărășanKML is not from Wikidata
* Map sources for the summit: 45°35′53″N 24°36′59″E﻿ / ﻿45.5981°N 24.6165°E﻿ / 45.5981; 24.6165พิกัดภูมิศาสตร์: 45°35′53″N 24°36′59″E﻿ / ﻿45.5981°N 24.6165°E﻿ / 45.5981; 24.6165
* Official Site (in Romanian)
* Transfăgărășan Photo Gallery เก็บถาวร 2006-05-04 ที่ เวย์แบ็กแมชชีน
* Riding a Motorcycle on the Transfagarasan เก็บถาวร 2016-04-13 ที่ เวย์แบ็กแมชชีน
* Transfagarasan Road

  


| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* VIAF

 |
| ประจำชาติ | 
* เยอรมนี
* อิสราเอล
* สหรัฐ

 |